8 
fliernam Yoram, sitorum aridissima temperies aestiva perniciosissima 
sit incolis , tunc temporis in montosa refugientibus. 
Jam vero Iberorum gens discreta est a Cachetiae incolis Arago amne , e 
Chews surorum finibus a Caucasiis montibus defluente ; vita mitioribus hisce 
Iberis multipartita degitur ; alii tellurem exercent , alii llossicam capessunt 
militiam, strenuaque virtute nobiles ; merces alii suas evehunt , Armenorum 
more , resque externas e Rossia ipsaque Germania invehunt ; res publicas 
nobilissimi , a Rossorum augusto Imperatore constituti ditissimique admi- 
nistrant, judicia exercent, bene ordinatae civitatis exemplo , et proceribus 
rossicis assident. Bubalis arant , bubalis vehuntur ; haec maxime pecuaria 
Pliniano jam aevo noverunt, quum Persae Camelis merces invehant. 
Ab occasu primum Cartaliniae Imeretiaeque montosa ac dein Colchidis' 
antiquae sive hodiernae Mingreliae solitudines sylvosae veniunt , quae 
undique inclusae montibus amoenis, sjlvisque immensis longe lateque 
expansis , fertilem ubique regionem , inclytae passim apricitatis , referunt , 
ex Imeretia certe difficilem aditu , propter claustra montosa , jam a Stra- 
bone ibidem commemorata. 
At ora Colchica arenosam modo solitudinem, raro sylvosam sistit, 
devexam omnino multisque irriguam amnibus , quorum nobilissimus Phasis , 
hodie Rion dictus , quo ultimus quondam cursus navibus erat , cujusque 
affluens Kwirila , Tzcherimelem recipiens , pristino aevo ipsum Phasin 
constituerat , quum e contra hodierni Rionis fons , e Caucaso prope Oni 
defluens, illo aevo Glaucus potius nominaretur, at Tzchenistzchale , qui 
hodie incolis sic auditur , Hippus tunc temporis graeco nomine diceretur. 
Hisce itaque ajiisque permultis amnibus , praecipue submarinis , omnis 
Colchis ejusque ora tam humida fit et paludosa, ut quaedam ejus re- 
giones maxime insalubres sint hominibus , magnasque passim ruinas iisdem 
parent. 
